**Прв јавен состанок на Агенцијата за аудио и аудиовизуелни медиумски услуги за 2024**

**Добиени ставови и мислења од присутните учесници**

**28.03.2024 година**

На 28 март, Агенцијата за аудио и аудиовизуелни медиумски услуги го одржа првиот јавен состанок за 2024 година, на кој директорот д-р Зоран Трајчевски направи пресек на реализираните активности согласно Годишната програма за работа во изминатите три месеци.

На состанокот беа презентирани и наодите од Истражувањето за начинот на известување за родово заснованото насилство во информативните програми на националните телевизии во 2023 година, кое за потребите на Агенцијата го изработи Институтот за социолошки и политичко-правни истражувања при Универзитетот „Св. Кирил и Методиј“ во Скопје.

За темите на состанокот беше отворена дискусија на која присутните имаа можност да постават прашања и да дадат свои коментари.

# Панел дискусија

# м-р Арбен Саити раководител на Сектор за информатичка поддршка и општи работи во АВМУ, во однос на истражувањето и добиените наоди од емитуваната содржина за застапеноста на родово засновано насилство од мажи кон жени, постави прашање дали при анализата на програмата на националните телевизии се забележани прилози каде има родово засновано насилство од страна на жени кон мажи.

**м-р Љуан Имери од Институтот за социолошки и политичко-правни истражувања,** посочи дека се забележани неколку такви случаи. Додаде дека родово базираното насилството е секое насилство помеѓу различни пола, меѓутоа несразмерно повеќе ги погодува жените. Според официјалните податоци на UN Women на секои единаесет минути е убиена по една жена, само заради тоа што е жена.

**Проф. д-р Елеонора Серафимовска од Институтот за социолошки и политичко-правни истражувања,**  се надоврза на дискусијата и појасни дека родово засновано насилство подразбира и насилството врз мажи. Посочи дека фокусот во истражувањето е ставен на оној род и пол којшто е помалку заштитен, односно на насилството врз жените. Додаде дека е забележан еден прилог кој се однесува на убиство на момче од страна на девојче, но дека не може да се занемари фактот дека жртви на родово заснованото насилство најчесто се жени.

**Проф. д-р Маријана Марковиќ од Институтот за социолошки и политичко-правни истражувања**, надополни дека при анализата на содржината на сите емисии и информативни вести доминираа прилози кои се однесуваа на родилка на која при породувањето и беа отстранети повеќе органи, што покажуваше дека репродуктивното здравје на жената е прилично загрозено.

**д-р Андриана Скерлев Чакар, раководителка на Oдделение за нормативно–правни работи во АВМУ,** посочи дека во некое следно истражување би било добро да се анализираат програмите на националните телевизии со акцент на турските и шпанските серии и сл., во кои насилството е често застапено, особено врз жените.

**Проф. д-р Маријана Марковиќ од Институтот за социолошки и политичко-правни истражувања**, посочи дека во конкретното истражување по барање на АВМУ, фокусот беше ставен на информативните емисии, но е направена анализа и на неколку забавни емисии кои не се вклучени во овој извештај. Спомена дека на една телевизија е забележан наслов на емисија од забавен карактер „Од шамар до цвеќе, од цвеќе до шамар“, во која беа реализирани интервјуа со познати личности, каде гостите добиваа прашање за тоа што мислат дали жената за 8 март треба да добие шамар или да добие цвеќе. Во рамки на информативните емисии беше утврдено дека се почитуваат новинарските стандарди, цитираните актери, изворите на информации, но во рамки на поширок контекст кој ги опфаќа турските серии, шпанските серии и сл., може да се забележи дека од 100% насилство, 90% е прикажано насилство врз жената, што преставува сериозен проблем.

**Прилог: Листа на присутни учесници на јавниот состанок**

|  |
| --- |
| **Листа на присутни учесници на прв јавен состанок за 2024 година** |
|  **бр.** | **Име и презиме** |  **Институција/Организација** |
| 1 | д-р Зоран Трајчевски | Агенција за аудио и аудиовизуелни медиумски услуги |
| 2 | Лазо Петрушевски |
| 3 | Алма Машовиќ |
| 4 | Зоран Фиданоски |
| 5 | м-р Драгица Љубевска |
| 6 | д-р Ивана Стојановска |
| 7 | м-р Магдалена Д. Довлева |
| 8 | м-р Емилија П.Камењарова |
| 9 | м-р Емилија Јаневска |
| 10 | м-р Сашо Богдановски |
| 11 | м-р Виктор Стојанов |
| 12 | м-р Марина Трајкова |
| 13 | м-р Билјана П. Парлеева |
| 14 | м-р Ивона Мифушева |
| 15 | д-р Андриана Скерлев Чакар |
|
| 16 | Весна Симоновска |
| 17 | м-р Арбен Саити |
| 18 | м-р Ивана Никиќ |
| 19 | Сергеј Тодороски |
| 20 | м-р Тања Лазороска |
| 21 | м-р Луција Ѓурковиќ Додевска |
| 22 | Атанас Киров |
| 23 | Цветанка Митревска |
| 24 | Несрин Махмут |
| 25 | м-р Владимир Георгиески |
| 26 | Маја Дамевска |
| 27 | Сања Г. Здравковска |
| 28 | Горан Радуновиќ |
| 29 | Андриана Д. Петрушевска |
| 30 | Јетон Исмаили |
| 31 | Проф. д-р Маријана Марковиќ  | ИСППИ |
| 32 | Проф. д-р Елеонора Серафимовска | ИСППИ |
| 33 | м-р Љуан Имери | ИСППИ |
| 34 | Дијана Стојановиќ Ѓорѓевиќ | The Kvinna till Kvinna Foundation |
| 35 | Димитар Димитровски | UN Women |
| 36 | Мишко Талески | МИОА |
|
| 37 | Весна Илиева | МТСП |